<classify> MKURUGENZI wa Jiji la Dodoma, Godwin Kunambi amesema jiji hilo limevuka lengo la kuchangia asilimia mbili katika mfuko wa vikundi vya watu wenye ulemavu kwa kuchangia Sh milioni 710.8 sawa na asilimia 170 ya lengo.Akizungumza mwishoni mwa wiki, Kunambi alisema : Katika kipindi cha mwaka 201819, Halmashauri ya Jiji la Dodoma ilichangia kwenye mfuko wa watu wenye ulemavu shilingi milioni 710.8 sawa na asilimia 170 ya lengo la kuchangia shilingi milioni 417.4, amesema.Alisema kati ya fedha hizo, Sh milioni 63.3 zimekopeshwa kwa vikundi 12 vya watu wenye ulemavu kwa ajili ya kutekeleza shughuli za uzalishaji mali kama vile ufugaji wa kuku na uchomeleaji vyuma.Kunambi alisema, vikundi mbalimbali vilivyokopa vinaendelea kutoa marejesho wakati huu kwani muda uliopangwa kwa ajili ya kukamilisha ujeresheaji mikopo hiyo bado haujamalizika.Mkuu wa Wilaya ya Dodoma, Patrobas Katambi amesema wilaya ya Dodoma inaipongeza serikali kwa jitihada zake za kuwasaidia wananchi wanyonge ili waweze kujitegemea kiuchumi.Wilaya ya Dodoma inaendelea kuunga mkono jitihada za serikali kwa kutoa mikopo kwa watu wenye ulemavua ili kusaidia kundi hili kujikomboa kiuchumi, alisema.  <topic>: KITAIFA 